**HIFO-Rogaland**

**Årsmelding 2021 og handlingsplan 2022-23**

Vedtatt av årsmøtet 9.5.2022

**ÅRSMELDING**

Årsmøtet 2021 som skulle vært avholdt i mars, måtte utsettes pga. corona-pandemien. Det fant sted 3. november 2021 på Mostuen Natursenter, Stavanger. I etterkant av årsmøtet var det to foredrag:

Lena Antonius, Stavanger kommune, orienterte om 2025-prosjekter (Stavanger-jubileer osv.) som skal formidle historie, og informerte om mulighetene for å søke støtte til ulike arrangementer.

Stipendiat Endre Harvold Kvangraven, UiS, holdt foredraget «Ulv i Rogaland» med utgangspunkt i sin bok *Ulv i det norske kulturlandskapet.*

Andre medlemsarrangementer har ikke funnet sted etter mars 2020, men i forkant av årsmøtet for 2022 – den 9. mai 2022 – arrangerte HIFO Rogaland et åpent debattmøte med følgende tema og innledere:

«Historiefaget på universitetet og i skoleverket» med blant andre følgende undertema:

«Har universitetsfaget fremdeles relevans?»

Møte- og diskusjonsleder: Ann Elisabeth Laksfoss Cardozo

Innledere/paneldeltakere: Ketil Knutsen, Vidar Kalsås, Johanne Malene Ekeland Valvatne (historiestudent ved UiS); Karl Even Selvig (lektor), samtlige tilknyttet UiS.

25 møtedeltakere, blant andre flere lærere, en tidligere dekan, flere professorer og andre møtte.

Styremøter ble avholdt 14.12.21 (konstituerende) og 15.3.22 i Hulda Garborgs Hus, UiS og med digital deltakelse. Ellers har styret kommunisert via e-post.

**Representasjon**:

Ann Elisabeth Laksfoss Cardozo og Frode Fyllingsnes deltok på årsmøtet til HIFO 04.06.2021, som pga. corona-pandemien foregikk digitalt. Cardozo presenterte HIFO Rogalands aktiviteter siden forrige årsmøte.

Ann Elisabeth Laksfoss Cardozo deltok på HIFOs lokallagsseminar i november 2021 i Bodø.

**HANDLINGSPLAN 2022-2023**

**2022**

Årsmøte

Høstfest

1–2 andre arrangementer, eventuelt i samarbeid med andre lokale aktører. Minst ett av disse bør være rettet mot 2025-jubileene

Deltagelse på Historiedagene i Bergen. Årsrapporten til HIFO Rogaland framlegges på HIFOs årsmøte

Deltakelse på HIFOs lokallagsseminar

Formidle invitasjoner til ulike arrangementer via e-post og Facebook

Verving av nye medlemmer

**2023**

Årsmøte

Høstfest

1–2 andre arrangementer, eventuelt i samarbeid med andre lokale aktører. Minst ett av disse bør være rettet mot 2025-jubileene.

Deltagelse på Historiedagene. Årsrapporten til HIFO Rogaland framlegges på HIFOs årsmøte

Deltakelse på HIFOs lokallagsseminar

Formidle invitasjoner til ulike arrangementer via e-post

Verving av nye medlemmer

Følgende momenter ble vedtatt å vedlegges årsmeldingen og handlingsplanen:

• Flere uttrykte bekymring for at lokal, regional og nasjonal norsk historie blir nedprioritert på universitetene. Dette har sammenheng med at en svært stor andel av faste tilsatte og stipendiater nå er utlendinger. En del av de som underviser, har heller ikke erfaring med tradisjonelt historisk kildemateriale, og vil derfor trolig ha problemer med å formidle kildebruk til studentene.

• Et lokalt lyspunkt er Hetland/Madla prosjektet, som er et samarbeid mellom UiS, Nasjonalbiblioteket v/ Norsk lokalhistorisk institutt (NLI) og Rogaland historielag med siktemål å dokumentere og formidle historien om de to tidligere kommunene, som etter 1965 har vært bydeler i Stavanger kommune.

• Masterstudenter og lærere er fortsatt primære målgrupper for verving av nye medlemmer til HIFO Rogaland. I tillegg er få historikere tilsatt i museums- og arkivsektoren medlemmer. En viktig lokal aktør som MUST burde for eksempel vært bedre representert.

• Det ble foreslått å distribuere medlemsoversikten til alle i styret, slik at en ved anledning kan oppfordre kollegaer som ikke er medlemmer, til å melde seg inn.

• En bør også forsøke å få flere av medlemmene til å delta på HIFO sine arrangementer. I de siste åra har gjerne 10–15 personer møtt opp. 53 av 56 nåværende medlemmer har bostedsadresser i Stavanger, Sandnes og ellers på Nord-Jæren. Ca. halvparten av disse 53 har ikke vært å se på foreningens arrangementer de seineste fem åra.

• Antallet medlemmer har gått tilbake med to i løpet av siste året.